Ɣer yimaziɣen tansayit telḥa-d s ubrid n timawit, tcud ɣer wayen i dyeggran di cfawat n uɣref, aṭas i ruḥen deg ubrid n tatut am yenzan d lemɛun, timucuha, tiqsiḍin, tumgisin d temseɛraq. Tansayit d lemri n ugdud i dyemmalen amek llan ttidiren yemdanen di yal taɣult, di tmedyazt tamensayt d tin uxeddim, lfuruḥ, neɣ d tamedyazt n tyemmat, ayagi yeggra-d deg cfawat i kerzen leqrun deg wallaɣ n ugdud amaziɣ, ɣur-sen d ayen yesɛan azal acku ttwalin ansayen d ayen i d-ǧǧan lejdud, tugget deg-sen ṭṭfen deg-sen, ur ten-ǧǧin ara ad msun, imi rennun deg wazal n tmetti.